દરેક સોસાયટીની એક કમિટી હોય છે અને એનું નેતૃત્વ ચૅરમૅન કરે છે. આ ઉપરાંત કમિટીના બીજા સભ્યોમાં સેક્રેટરી તેમ જ ટ્રેઝરરનો સમાવેશ છે. બની શકે કે તમે ખુદ કમિટીમાં તમારો સમય ન ફાળવી શકતા હો છતાં એના અમુક સભ્યો સાથે સાધારણ મૈત્રીભરી ચર્ચા કરી શકો છો, જેને લીધે અમુક બાબતોમાં તમારો દૃષ્ટિકોણ વિસ્તરે છે અને એને લીધે તમને બાળકો માટેનું પ્લે-ગ્રાઉન્ડ કેવી રીતે વધુ સારું બનાવવું અથવા તો કેવી રીતે સોસાયટીના કચરાનો નિકાલ કરવો જેવી બાબતો વધુ સારી રીતે સમજવામાં મદદ મળે છે એટલે તમે સોસાયટીને વધુ બહેતર બનાવી શકો છો.